VIDEO: ARIEL WAYZ YATUTSE JUNO KIZIGENZA UMURIRO UKOMEZA KWAKA
Mu mpera z'umwaka ushize, nibwo umwuka utari mwiza watangiye gututumba hagati y'abari inshuti magara bivugwa ko intandaro ya byose ari amabere ya Ariel yaje gushyira ku karubanda ubwo yamamazaga Album ye 'Love and Lust' (Urukundo ni Irari), hanyuma mugenzi we Juno ntabyishimire.
Iyi foto Juno yaramubabaje cyane
Ibi byaje gukurikirwa no kutamufasha kwamamaza iyi Album ndetse ahitamo no gusiba ikitwa ifoto yose yahuriyemo n'uyu mukobwa zari ku mbuga nkoranyambaga.Ku rundi ruhande Wayz nawe yabikoze gutyo, amafoto yose barayasiba ariko ntawurasiba indirimbo buri umwe ahuriyeho n'undi ku rubuga rwa YouTube.
Bagaragazaga urukundo nubwo ntanumwe wabyemeraga
Ibi bimaze kuba byakurikiwe n'amagambo menshi ndetse bamwe bakomeza gutekereza ko baba bari "Gutwika" mu mvugo z'iki gihe.Mu gusa no gushimangira ko buri umwe atagicana uwaka na mugenzi we, Juno yaje kujya instagram 'Live' hanyuma agera aho atanga ku karubanda numero ya telefone ya Ariel Wayz. ibi byababaje cyane Wayz dore ko yahise atura umujinya Twitter si ugutuka Juno yivayo.
Yagize ati" Uyu Mu.....Nyina (Yashyizemo igitutsi kibi) Yasshyize numero yange hanze ? Iki nicyo gihe cyo kukwereka ibara ryange rya nyaryo wa......(Nabwo yakoresheje igitutsi kibi) we."
Bajyaga bacishamo bakanahuza iminwa ku karubanda